สวัสดีครับ ผมอายุ 26..มีก้อนเนื้อแข็งติดอยู่ที่อันฑะด้านขวาไม่มีอาการเจ็บ ขนาดพอๆกับอันฑะอยากสอบถามครับว่าถ้าเกิด ผมเข้าผ่าตัดผมต้องนอนโรงบาลด้วยไหมครับแล้วพักรักษาประมาณกี่วันครับ
สวัสดีค่ะ ก้อนที่อัณฑะ อาจเป็น1. ถุงน้ำในอัณฑะ (hydrocele) จะคลำได้เป็นก้อนค่อนข้างนุ่ม มักไม่มีอาการเจ็บปวด2. ไส้เลื่อนบริเวณขาหนีบ แต่ก้อนมักคลำพบเมื่ออยู่ในท่ายืน นั่ง หรือไอ และจะยุบหายเวลานอนราบ ไม่มีอาการเจ็บปวด แต่หากเกิดภาวะแทรกซ้อน กลายเป็นไส้เลื่อนชนิดติดคา ก็จะทำให้คลำได้ก้อนตลอดเวลาและมีอาการปวดอย่างต่อเนื่อง และอาจทำให้มีปวดท้องน้อยได้3. ก้อนเนื้องอกและมะเร็งอัณฑะ จะคลำได้เป็นก้อนแข็งที่อัณฑะ อาจปวดหรือไม่ปวดก็ได้แนะนำว่า ควรต้องไปพบศัลยแพทย์ทางเดินปัสสาวะเพื่อตรวจว่าน่าจะเกิดจากโรคใด ทั้งนี้ อาจต้องการตรวจอัลตราซาวด์หรือเอ๊กซเรย์เพิ่มเติมด้วย และหากเป็นก้อนจริง ไม่ว่าจะเป็นถุงน้ำ หรือเนื้องอก หรือไส้เลื่อน ก็ต้องอาศัยการผ่าตัด ซึ่งก็ต้องนอนพักฟื้นที่โรงพยาบาลค่ะ แต่จะกี่วันนั้น ขึ้นอยู่กับว่าเป็นอะไร และใช้วิธีผ่าตัดแบบไหนค่ะ ควรสอบถามแพทย์ที่จะรักษาต่อไปค่ะ